**ELŐTERJESZTÉS**

**Velem községi Önkormányzat Képviselő-testülete**

**2019. május 30.-i ülése 2.napirendi pontjához**

**BESZÁMOLÓ**

**Velem községi Önkormányzat gazdálkodásának**

**2018. évi teljesítéséről**

Velem községi Önkormányzat Képviselő-testületének a 2018. évi költségvetésről szóló 1/2018. (II. 14.) számú rendeletében foglalt előirányzatok teljesítéséről szóló beszámoló a következőket tartalmazza:

**Bevételi források és azok tejesítése**

Az önkormányzat 2018. évi bevételeit – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési bevételek*

**1. Működési célú támogatások államháztartáson belülről**

Központilag szabályozott bevételek (jogcímenként a 2. mellékletben) teljesítése összességében 100,00%-os, a támogatások a törvény szerinti ütemezésben, illetve igénylések alapján érkeztek.

Az egyéb működési célú támogatások államháztartáson belülről teljesítése 123,50%-os, amely meghaladja a tervezettet. Ebben szerepel a a 2017. évi pénzmaradvány visszavétele az intézményektől is.

**2. Közhatalmi bevételek**

A helyi adó és az egyéb közhatalmi bevételek teljesítése 91,24%-os, mivel az adóknál a bevételek az elvárt szinten nem teljesültek.

**3. Működési bevételek** teljesülése 134,32%-os.

A bevételek alakulását az októberben megrendezett Velemi Gesztenyenapok befolyásolta, a teljesítése a kedvező időjárás miatt 2018. év végéig meghaladta a tervezettet.

**4. Működési célú átvett pénzeszközök** között a közfoglalkoztatás támogatását terveztük tévesen, ez nem itt teljesült.

Összességében a működési célú költségvetési bevételek teljesítése (112,82%) mutatnak.

*Felhalmozási célú költségvetési bevételek (címenként részletesen a 3. mellékletben)*

**5. Felhalmozási célú támogatások államháztartáson belülről**

Előirányzata és teljesítése nincs.

**6. Felhalmozási bevételek**

Előirányzata és teljesítése nincs.

**7. Felhalmozási célú átvett pénzeszközök** között közmű hozzájárulásra 360 000 Ft érkezett. A Velemnek Velemért számlára 45 000 Ft érkezett, itt a teljesítés 98,78%-os.

Összességében a felhalmozási költségvetési bevételek a fentiekben részletezett okokból (98,78%) teljesítést mutatnak.

*Finanszírozási bevételek*

Jelenleg folyószámla hitelkerettel az önkormányzat nem rendelkezik és egyéb külső forrás bevonására sem került sor.

A belső finanszírozás bevételeiben az előző évi maradvány igénybevétele szerepel, a zárszámadáskor elfogadott összegben.

***Összességében*** az önkormányzat 2018.évi bevételei 154 655 453 Ft-ot tettek ki, a teljesítés aránya 106,02%.

**Kiadások alakulása**

Az önkormányzat 2018. évi kiadásait – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési kiadások*

**8. A működési célú kiadási előirányzatok** (személyi juttatások, munkaadói járulékok, dologi kiadások, ellátottak juttatásai, egyéb működési célú kiadások) mindegyike tervezettnél kevesebb teljesítést mutat.

Összességében a működési célú költségvetési kiadások teljesítése 90,64%-os.

*Felhalmozási célú költségvetési kiadások (címenként részletesen az 4. mellékletben)*

**9. Beruházások és felújítások**

 Az év folyamán az Önkormányzat az Hősök Tornya pályázat keretében felújítási munkálatokat végeztünk. A Kossuth utca 8. felújítása is folytatódott. Az adósságkonszolidációs támogatásból az év folyamán folytatódtak a munkák, év végéig ezt a pályázatot be kellett fejezni. A Kőszeg-hegyaljai csapadékvíz elvezető rendszer pályázatából még nem kezdődtek meg a munkálatok csak a tervek készültek el. A beruházások a fentiek miatt összességében 11,72%-os, a felújítások pedig 94,92%-os teljesítést mutatnak.

**10. Egyéb felhalmozási célú kiadások**

Teljesítés nem volt.

Összességében a felhalmozási költségvetési kiadások a fentiekben részletezett okokból (23,01%) teljesítést mutatnak.

*Finanszírozási kiadások*

A finanszírozási kiadások (862 000 Ft) között az előző év végén kapott központi támogatás előlegének elszámolása szerepel.

 ***Önkormányzati szinten*** a kiadások 2018.évi teljesülése (58,45%-os), főként a felhalmozási célú előirányzatok teljesítési aránya miatt.

***Összegezve*** az önkormányzat 2018.évi gazdálkodását a bevételek teljesülése 154 655 453 Ft volt, amely elegendő forrást biztosított a kiadások teljesítéséhez (85 260 998 Ft).

Velem, 2019. május 24.

 Szél Józsefné s. k.

 polgármester

**Előzetes hatásvizsgálat**

**a 2018. évi költségvetés teljesítéséről szóló Velem községi Önkormányzat Képviselő-testülete**

**/2019.(V…...) önkormányzati rendeletéhez (Zárszámadás)**

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A törvény 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges:

**Társadalmi-gazdasági hatása:**

A jelen költségvetési rendelet-tervezet összeállításakor értékelésre kerültek mindazon feladatok, amelyek az önkormányzat 2018. évi költségvetésének végrehajtását befolyásolták, teljesítését megalapozták.

A zárszámadási adatok alapján megállapítható, hogy a 2018. évi költségvetésben kitűzött célok, feladatok teljesültek. Az önkormányzat 2018. évben is hitel felvétele nélkül gazdálkodhatott.

**Környezeti, egészségi körülmények**:

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek, a jogszabályok által az önkormányzatok kötelezettségeként meghatározott ágazati feladatokat nem veszélyeztette.

**Adminisztratív terheket befolyásoló hatása**:

A zárszámadási rendelet-tervezet annak mellékletei és szöveges indoklása átfogóan határozták meg a 2018. évi feladatellátásokat, a feladatellátások során felmerülő adminisztratív terheket. Az adminisztráció erősítése abból a szempontból is indokolt, hogy a közpénzek felhasználása még fokozottabban átláthatóbb legyen, illetve, hogy a törvényességi előírásoknak eleget tegyen az önkormányzat.

**Egyéb hatása:** Nincs.

**A jogszabály megalkotásának szükségessége, a jogalkotás elmaradásának várható következményei:** Az államháztartásról szóló 2011. évi CXCV. törvény 91. § (1) bekezdése értelmében a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A rendelet megalkotásának elmaradása a Kormányhivatal törvényességi intézkedését vonja maga után.

**A rendelet alkalmazásához szükséges feltételek**:

A rendelet-tervezet összeállításának tárgyi, személyi, szervezeti feltételei a Kőszegi Közös Önkormányzati Hivatalánál rendelkezésre álltak.

Velem, 2019. május

 Cserkutiné Stipsics Edina

 pénzügyi és gazdálkodási osztályvezető

**Velem községi Önkormányzat Képviselő-testülete**

**../2019.(V…...) önkormányzati rendelete a 2018. évi költségvetés teljesítéséről**

Velem községi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, az Alaptörvény 32. cikk (1) bekezdés a) és f) pontjaiban meghatározott feladatkörében eljárva a következőket rendeli el:

1. A 2018. ÉVI KÖLTSÉGVETÉS BEVÉTELEINEK TELJESÍTÉSE
2. **§**

Velem községi Önkormányzat Képviselő-testülete a 2018. évi költségvetési bevételeit az alábbiak szerint határozza meg:

 Eredeti előirányzat 57 063 093 Ft

 Módosított előirányzat 62 161 973 Ft

 Teljesítés 70 075 486 Ft

2. A 2018. ÉVI FINANSZÍROZÁSI BEVÉTELEK TELJESÍTÉSE

**2. §**

**Finanszírozás bevételei**

 Eredeti előirányzat 80 228 763 Ft

 Módosított előirányzat 83 707 380 Ft

 Teljesítés 84 579 967 Ft

A bevételek jogcímenkénti részletezését az 1. melléklet, kiemelt előirányzatonkénti részletezését a 2. melléklet, a fejlesztési bevételek feladatonkénti részletezését a 3. melléklet tartalmazza.

3. A 2018. ÉVI KÖLTSÉGVETÉS KIADÁSAINAK TELJESÍTÉSE

**3. §**

 Velem községi Önkormányzat Képviselő-testülete a 2018. évi költségvetési kiadásait az alábbiak szerint határozza meg:

 Eredeti előirányzat 136 429 856 Ft

 Módosított előirányzat 145 007 353 Ft

 Teljesítés 84 398 998 Ft

4. A 2018. ÉVI FINANSZÍROZÁSI KIADÁSOK TELJESÍTÉSE

**4. §**

 Eredeti előirányzat 862 000 Ft

 Módosított előirányzat 862 000 Ft

 Teljesítés 862 000 Ft

A kiadások kiemelt előirányzatonkénti részletezését a 1.melléklet, a fejlesztési kiadások feladatonkénti részletezését az 4. melléklet tartalmazza.

5. A 2018. ÉVI KÖLTSÉGVETÉS BEVÉTELEINEK ÉS KIADÁSAINAK TELJESÍTÉSE

**5. §**

 A képviselő-testület a 2018. évi bevételi és kiadási előirányzatok teljesítését a következők szerint hagyja jóvá:

 ***Működési célú bevételek:***

* működési célú saját bevételek 34 346 462 Ft
* működési célú önkormányzati támogatások 23 210 622 Ft
* működési célú támogatások áht-n belül 2 616 010 Ft
* közhatalmi bevételek 9 409 438 Ft
* működési célú átvett pénzeszköz 87 954 Ft

 **Működési bevételek összesen: 69 670 486 Ft**

 ***Felhalmozási célú bevételek:***

* felhalmozási és tőkejellegű bevételek 0 Ft
* felhalmozási célú önkormányzati támogatások 0 Ft
* felhalmozási célú támogatások áht-n belül 0 Ft
* felhalmozási célú átvett pénzeszközök 405 000 Ft
* felhalmozási kölcsön visszatérülés 0 Ft

 **Felhalmozási bevételek összesen: 405 000 Ft**

 ***Költségvetési bevételek összesen: 70 075 486 Ft***

 ***Működési célú kiadások:***

* a személyi jellegű kiadások 14 044 918 Ft
* a munkaadókat terhelő járulékok 2 461 104 Ft
* a dologi jellegű kiadások 35 672 498 Ft
* műk c tám áht-n belülre, kívülre, 14 452 980 Ft
* ellátottak pénzbeli juttatásai 1 763 965 Ft
* fejlesztési célú áfabefizetés és kamat 0 Ft

 **Működési kiadások összesen: 68 395 465 Ft**

 ***Felhalmozási célú kiadások:***

* felújítások 8 991 419 Ft
* beruházások 7 012 114 Ft
* felhalmozási c tám áht-n belülre, kívülre 0 Ft
* kölcsönnyújtás, értékpapír vásárlás 0 Ft
* áfabefizetés, kamatfizetés 0 Ft

 **Felhalmozási kiadások összesen: 16 003 533 Ft**

***Költségvetési kiadások összesen: 84 398 998 Ft***

A 7. melléklet az önkormányzat vagyonmérlegét, a 8. melléklet az európai uniós támogatással megvalósuló projektek bevételeit és kiadásait tartalmazza.

6. A 2018. ÉVI MARADVÁNY MEGÁLLAPÍTÁSA

**6. §**

1. A képviselő-testület a 2018. évben képződött maradványt a következők szerint hagyja jóvá:

**Velem községi Önkormányzat 2018. évi maradványa összesen: 69 394 455 Ft**

Az önkormányzat 69 394 455 Ft maradványából 69 837 229 Ft felhasználása az önkormányzat 2019. évi költségvetéséről szóló 2/2019. (II. 16.) önkormányzati rendeletében szerepel, a rendelet szerinti működési és fejlesztési célokra. A különbözeti összeg 442 774 Ft a 2019. évi költségvetésben a működési kiadások csökkentésére engedélyezi.

A pénzmaradvány elszámolását, levezetését és felhasználását az 5. és a 6. mellékletek tartalmazzák.

 (2) Az önkormányzatnak a tulajdonában álló gazdálkodó szervezetek működéséből származó kötelezettsége nincsen.

7. ZÁRÓ RENDELKEZÉSEK

**7. §**

Ez a rendelet a kihirdetését követő napon lép hatályba.

Velem, 2019. május

 Szél Józsefné s. k. Dr. Zalán Gábor s. k.

 polgármester jegyző

